Τον κώδωνα του κινδύνου, αναφορικά με τον κίνδυνο εξάπλωσης του κοροναϊού, κρούει ο καθηγητής Πολιτικής της Υγείας, Ηλίας Μόσιαλος.

Όπως αναφέρει σε ανάρτησή του στο Facebook, ο κ. Μόσιαλος προτείνει να κλείσουν τώρα τα σχολεία και τα Πανεπιστήμια στην Ελλάδα πριν εξαπλωθεί περαιτέρω ο κοροναϊός.

Συγκεκριμένα, με αφορμή την απόφαση της Ιταλίας να κλείσουν μέχρι τα μέσα του Μαρτίου όλα τα σχολεία και Πανεπιστήμια της χώρας, αναφέρει πως «αν είναι να πάρουμε αντίστοιχα μέτρα, πρέπει να το κάνουμε άμεσα πριν υπάρχει μεγάλη διάδοση του νέου ιού».

Όπως επισημαίνει, «αν υπάρξουν κρούσματα σε σχολεία και πανεπιστήμια τα μέτρα που θα ακολουθήσουν θα είναι λιγότερο αποτελεσματικά».

Παράλληλα τονίζει πως «η διδασκαλία στα σχολεία μπορεί να αναπληρωθεί με e-learning και να αξιοποιηθεί και η δημόσια τηλεόραση με προγράμματα διδασκαλίας τις πρωινές ώρες».

Δείτε την ανάρτηση που έκανε ο καθηγητής Ηλίας Μόσιαλος:

